b"\n_START_ARTICLE_\nPart\xc3\xadcula supersim\xc3\xa8trica m\xc3\xa9s lleugera\n_START_PARAGRAPH_\nEn f\xc3\xadsica de part\xc3\xadcules, la part\xc3\xadcula supersim\xc3\xa8trica m\xc3\xa9s lleugera (LSP, de l'angl\xc3\xa8s lightest supersymmetric particle) \xc3\xa9s el nom gen\xc3\xa8ric donat a la m\xc3\xa9s lleugera de les part\xc3\xadcules hipot\xc3\xa8tiques addicionals postulades en extensions te\xc3\xb2riques del Model Est\xc3\xa0ndard basades en la supersimetria. En cas de supersimetria amb conservaci\xc3\xb3 de la paritat R, l'LSP \xc3\xa9s una part\xc3\xadcula estable, i per tant un candidat per a explicar la mat\xc3\xa8ria fosca de l'univers del tipus 'part\xc3\xadcula massiva feblement interactuant' (WIMP).\n_START_SECTION_\nConstrenyiments experimentals\n_START_PARAGRAPH_\nD'entre la llista de possibles part\xc3\xadcules supersim\xc3\xa8triques, l'LSP probablement no \xc3\xa9s un We\xc3\xad carregat, higgs\xc3\xad carregat, slept\xc3\xb3, sneutr\xc3\xad, glu\xc3\xad, ni squark, sin\xc3\xb3 que \xc3\xa9s probablement una barreja de higgsins neutres (Beins i Weins), i.e. un neutral\xc3\xad. En particular, si l'LSP fos carregat (i abundant a la nostra gal\xc3\xa0xia), aquestes part\xc3\xadcules haurien estat capturades pel camp magn\xc3\xa8tic terrestre i haguessin format \xc3\xa0toms pesants de tipus hidrogen. Recerques d'hidrogen an\xc3\xb2mal a l'aigua natural tanmateix no han aportat cap evid\xc3\xa8ncia d'aquestes part\xc3\xadcules i han imposat severs constrenyiments a l'exist\xc3\xa8ncia d'un LSP carregat."